1952లో హైస్కూలు చదువులోనే వాపస్ నాటకంలో సైన్స్ లెక్చరర్ పాత్ర ధరించారు. పరుచూరు అభ్యుదయ నాటక సమితి, రాఘవ ఆర్ట్ థియేటర్ వ్యవస్థాపక అధ్యక్షులైన డాక్టర్ కొర్రపాటి గంగాధరరావు గారి 'కళావని' సంస్థలో సభ్యులుగా చేరి నాటకరంగంలో కృషిచేశారు. 1956లో <MASK>లో జరిగిన శిక్షణ శిబిరంలో శిక్షణ పొంది నటనలో మెరుగులు దిద్దుకున్నారు. తెనాలిలో జనతా ఆర్ట్ థియేటర్ వారి భయం నాటకంలో ప్రొపైటర్ పాత్ర, రైలుప్రమాదంలో రాజు పాత్ర, ఉలిపికట్టెలో రంగనాధం పాత్ర, దోనేపూడి రాజారావు ధర్మకాటా నాటకంలో యం.యల్.ఎ. భర్త పాత్రలు పోషించారు. 50-60 సార్లు నాటక పోటీలకు న్యాయనిర్ణేతగా వ్యవహరించారు. 1993, 1995 సంవత్సరాలలో ఒరిస్సా లోని కటక్లో జరిగిన బహుభాషానాటక పోటీలకు న్యాయనిర్ణేతగా వ్యవహరించారు. 1962లో శ్రీ వెంకటేశ్వర కళాపరిషత్ (తిరుపతి), 1963లో లలిత కళానికేతన్ (రాజమండ్రి), 1970లో నెల్లూరు నెస్థావారు నిర్వహించిన నాటక పోటీలలో పాల్గొన్నారు.
కారుమూరి సీతారామయ్య
విజయవాడ లేపాక్షి చీరాల తెనాలి